CELEX: 62021TN0164
Language: hu
Date: 2021-03-26 00:00:00
Title: T-164/21. sz. ügy: 2021. március 26-án benyújtott kereset – QM kontra Europol

2021.5.17.   
            
            
               HU
            
            
               Az Európai Unió Hivatalos Lapja
            
            
               C 189/21
            
         
      2021. március 26-án benyújtott kereset – QM kontra Europol
      (T-164/21. sz. ügy)
      (2021/C 189/24)
      Az eljárás nyelve: francia
      
         Felek
      
      
         Felperes: QM (képviselők: N. de Montigny ügyvéd)
      
         Alperes: a Bűnüldözési Együttműködés Európai Uniós Ügynöksége (Europol)
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a szerződésének határozatlan időre történő meghosszabbítását mellőző 2020. május 27-i határozatot;
               
            
                  —
               
               
                  amennyiben szükséges, semmisítse meg a panaszt elutasító 2020. december 18-i határozatot arra tekintettel, hogy új indokolási elemeket hoz fel;
               
            
                  —
               
               
                  az alperest kötelezze a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes öt jogalapra hivatkozik:
      
                  1.
               
               
                  Az első jogalap azon alapul, hogy a munkaszerződések megkötésére jogosult hatóság hibásan alkalmazta az értékelési szempontokat az alkalmazott szerződésének meghosszabbítása és különösen az „előrelátható jövőbeni szükségletek” fogalma tekintetében, amelyeket a határozat meghozatalának időpontjáig még egyáltalán nem határoztak meg.
               
            
                  2.
               
               
                  A második jogalap a sérelmet okozó aktus meghozatala előtti hatékony meghallgatáshoz való jog megsértésén alapul.
               
            
                  3.
               
               
                  A harmadik jogalap a megfelelő ügyintézés kötelezettsége és a felperest megillető azon törvényes jog megsértésén alapul, hogy a feladatkör által megkövetelt, meghatározott készségek szempontjából értékeljék. A felperes arra hivatkozva vitatja a határozatot, hogy azt előítéletek és félelmek alapján hozták meg, és nem vizsgálták ténylegesen a képességeit.
               
            
                  4.
               
               
                  A negyedik jogalap a felperes profiljának és képességeinek a munkaszerződések megkötésére jogosult hatóság általi hibás értékelésen alapul.
               
            
                  5.
               
               
                  Az ötödik jogalap a joggal való visszaélésen és a gondoskodási kötelezettség megsértésén alapul.